આ અંગે પ્રદેશ પ્રમુખ જીતુભાઇ વાઘાણીએ જણાવ્યું હતું કે પાટીદારો અમારી સાથે જ છે અને રહેશે. આવતી કાલનો કાર્યક્રમ જ તેની સાબિતી આપશે. સુરત સર્કિટ હાઉસ ખાતે ગઇ કાલે સૌરાષ્ટ્ર અને ઉત્તર ગુજરાતના જિલ્લાના પાટીદાર શહેર-જિલ્લા પ્રમુખોની પણ એક બેઠક મળી હતી. રાષ્ટ્રીય પ્રમુખનો કાર્યક્રમ હોઇ પાટીદાર અભિવાદન સમારોહ ઉપર જ માત્ર આધાર રાખવાના બદલે ભાજપ આગેવાનો પણ આયોજનમાં કૂદી પડ્યા છે. સુરત બહારથી આવેલા તમામ આગેવાનોને આવતી કાલ સાંજ સુધી સુરતમાં જ રહેવા માટે સૂચના અપાઇ છે.